מת'יו נואלס

מת'יו נואלס (באנגלית: Mathew Knowles; נולד ב-9 בינואר 1952) הוא מנהל מוזיקלי, איש עסקים ומרצה אמריקאי. הוא ידוע בזכות היותו מנהלה המוזיקלי של להקת הבנות האמריקאית דסטיניז צ'יילד. כמו כן ניהל את קריירת הסולו של בנותיו, ביונסה וסולאנג' נואלס. הוא המייסד של חברת התקליטים Music World Entertainment, המתמקדת בז'אנר הקאנטרי והגוספל ובמוזיקת ילדים. בנוסף, נואלס הוא חבר פעיל מזה שנים באקדמיה הלאומית לאמנויות ולמדעי ההקלטה (אנ'), ומשתתף בוועדת פרס הגראמי המנוהלת על ידה. נואלס נולד בעיר גדסדן (אנ') שבאלבמה, ארצות הברית. הוא בנם של לו הלן נואלס (לבית הוג) ומת'יו ק. נואלס. בשנת 1974 סיים את לימודיו באוניברסיטת פיסק שבנאשוויל, טנסי, שם למד תואר ראשון בכלכלה ותואר ראשון במנהל עסקים. בנוסף, יש לו תואר שני במנהל עסקים (תכנון אסטרטגי ותרבות ארגונית) מהקולג' הדתי-נוצרי קורנרסטון. בתחילת דרכו בעולם העסקים נואלס היה מוכר ציוד משרדי ורפואי. בשנת 1976 עבר ליוסטון, שם עבד בחברה זירוקס במשך 10 שנים, בעיקר כאיש מכירות בחטיבת מכירות המערכות הרפואיות. במסגרת תפקידו נואלס היה מוכר לבתי חולים ומוסדות בריאות ציוד דימות אבחנתי מסוג CT ו-MRI, וכן ציוד נוירוכירורגי. בשנת 1992 עזב נואלס את עבודתו בחברה כדי להשקיע את עצמו בחברת התקליטים Music World Entertainment, שאותה הקים באותה שנה. במסגרת Music World Entertainment ייסד נואלס בין היתר את תתי הלייבל Music World Gospel (עבור ז'אנר הגוספל) Music World Kids (עבור מוזיקת ילדים) ו-Music World Country/Compadre (עבור ז'אנר הקאנטרי). כמו כן, נואלס שיתף פעולה עם חברות התקליטים סוני מיוזיק, אינטרסקופ/גפן/A&M, פונטנה/יוניברסל, אינטגריטי אפריקה, פונטנה אינטרנשיונל וסוני מיוזיק ברזיל. בהמשך דרכו הפך נואלס למנהלה המוזיקלי של הלהקה דסטיניז צ'יילד, והיה המפיק מוזיקלי או המפיק בפועל ברבים מהפרויקטים של הלהקה. הלהקה הפכה לשיאנית מכירות, וזכתה במספר פרסים, בהם פרס הגראמי, פרס המוזיקה האמריקאית, פרס BET ורבים אחרים. מגזין בילבורד כלל את הלהקה ברשימת "100 האמנים המובילים בכל הזמנים". בנוסף, נואלס ניהל את קריירת הסולו של חברות הלהקה מישל ויליאמס וקלי רולנד. בשנת 2000, חברות הלהקה לשעבר לטבייה רוברסון ולטויה לאקט הגישו תביעה משפטית נגד נואלס, והאשימו אותו בשימוש לא הוגן בכספי הלהקה. ב-2002 הקים נואלס את תת-הלייבל Spirit Rising Music, שבהמשך הפכה ל-Music World Gospel. בין האמנים הבולטים בה נמנים ונסה בל ארמסטרונג (אנ'), בריאן קורטני וילסון (אנ'), חואניטה ביינום (אנ'), ל'אנדריה ג'ונסון (אנ'), מייקה סטמפלי, אמבר בולוק, אנדריאה הלמס, טריניטי 5:7 ואלדר גולדווייר. בשנת 2016 רכש נואלס דרך תת-הלייבל Music World Music את חברת התקליטים Compadre מז'אנר הקאנטרי, שבין אמניה ג'יימס מקמורטי, ג'וני קאש, בילי ג'ו שייבר (אנ'), טרנט וילמון (אנ') וקייט קמפבל (אנ'). בהמשך השיק גם את תת-הלייבל לכל המשפחה, Music World Kids. לצד עבודתו המוזיקלית, נואלס היה אחד המפיקים בפועל של סרט המותחן הפסיכולוגי משנת 2009 "אובססיבית" (Obsessed), בכיכובה של ביונסה. כמו כן, היה המפיק בפועל של תוכניות הריאליטי "Chancers" הבריטית ו-"Breaking From Above" של MTV אינטרנשיונל, בהן גם השתתף. באוקטובר 2015 הוציא נואלס הוציא את ספרו הראשון "The DNA Of Achievers: 10 Traits of Highly Successful Professionals" (בעברית "הדנ"א של המצליחנים: 10 תכונות של אנשי מקצוע מצליחים במיוחד"). במרץ 2018, נואלס הצטרף למועצה המייעצת של Tunedly, אולפן הקלטות מקוון המיועד לפזמונאים. ביולי 2019, נואלס הצטרף לחברת הקנאביס והנדל"ן Bangi, בתפקיד מנהל השיווק הראשי. ב-25 באוקטובר באותה שנה הכריז נואלס באינסטגרם כי הוא מתכנן להוציא אלבום הכולל שירים ישנים של דסטיניז צ'יילד שלא פורסמו בעבר, מתקופת ילדותן של חברות הלהקה, כאשר שמה עוד היה Girl's Tyme (גירלז טיים). האלבום, ששמו Destiny's Child: The Untold Story Presents Girls Tyme, יצא לאור ב-2 בדצמבר 2019 בפלטפורמות הזרמת המוזיקה השונות ובאייטונס. יחד עם האלבום יצא לאור הספר "Destiny's Child: The Untold Story", מאת נואלס. בפברואר 2021, נואלס השיק את הפודקאסט "Mathew Knowles Impact" מבית iHeartRadio, וחשף את תוכניותיו לפרישה מתעשיית המוזיקה. במרץ 2022, נואלס מכר את Music World Entertainment Group לחברה APX Capital Group. עם חתימת העסקה, הוא הפך לחבר בדירקטוריון של APX, ולמנהל קרן בגובה 275 מיליון דולר לקידום הפקות קולנוע וטלוויזיה משותפות בין ארצות הברית לאיטליה. במסגרת ההסכם, אחד הפרויקטים הראשונים של הקרן הוא הפקת הסרט הביוגרפי "The Mathew Knowles Story", אשר יספר כיצד הוביל נואלס את דסטיניז צ'יילד להצלחה, ובמקביל יעניק הצצה מאחורי הקלעים של קריירות הסולו של בנותיו, ביונסה וסולאנג', וכן של מישל ויליאמס וקלי רולנד. נואלס הוא פרופסור אורח באוניברסיטת דרום טקסס (אנ'), בה הוא מעביר קורסים בנושא תעשיית הבידור, בבית הספר לתקשורת של האוניברסיטה. בשנת 2018, הקימה האוניברסיטה לכבודו את מכון מת'יו נואלס (Mathew Knowles Institute). הוא מחזיק בפרופסורה באוניברסיטת יוסטון, באוניברסיטת פריירי וויו A&M (אנ') ובמכון לאומנות. נואלס הוא חלק מצוות הלונדון קולג' למדיה יצירתית (אנ'), כפרופסור אורח. בספטמבר 2022, נוסדה על שמו מלגה בקולג'. נואלס קיבל את פרס המאה למצוינות (1911–2011) מטעם אחוות הסטודנטים "אומגה פסי פי" (Omega Psi Phi). בנוסף, בשנת 2011 הוענק לו פרס "Living Legends Foundation", ובשנת 2007 זכה בתואר "המנהל הבינלאומי של השנה" על ידי שותפות יוסטון הגדולה (אנ'), לשכת המסחר הגדולה ביותר באזור העיר יוסטון. כמו כן, נואלס הוא חבר פעיל שנים רבות באקדמיה הלאומית לאמנויות ולמדעי ההקלטה (כיום אקדמיית ההקלטות), ומשתתף בוועדת פרס הגראמי המנוהלת על ידה. בשנת 2011 מונה לדירקטוריון איגוד מוזיקת הגוספל (אנ'). ב-1980 נישא לטינה נואלס, אשת עסקים, מעצבת אופנה ופילנתרופית. ב-2009 היא הגישה בקשה לגירושין, החליטה לוותר על העניין ב-2010, ואז הגישה מחדש את הבקשה באוגוסט 2011, תוך שציינה כי הסיבה לכך היא ש"מחלוקת או עימות בין אישים" מנעו מהם "אפשרות סבירה לפיוס". הגירושים הושלמו בנובמבר 2011. ב-30 ביוני 2013 נואלס נישא לדוגמנית לשעבר ג'ינה אייברי. באוקטובר 2019 הודיע כי הוא אובחן כחולה בסרטן השד. אתר האינטרנט הרשמי של מת'יו נואלס מת'יו נואלס, באתר AllMusic (באנגלית) מת'יו נואלס, באתר MusicBrainz (באנגלית) מת'יו נואלס, באתר Discogs (באנגלית) מת'יו נואלס, באתר SecondHandSongs "Beyoncé Has More Siblings Than You Realize". Showbiz Cheat Sheet. נבדק ב-23 במאי 2021. {{cite web}}: (עזרה) Knowles in Mathew Knowles - My American Story (YouTube). BeyonceWorld9481. 1 בפברואר 2011. Event occurs at 00:24. I grew up in Gadsden, Alabama. I was born in 1952. {{cite AV media}}: (עזרה) Norment, Lynn (בספטמבר 2001). "The Untold Story of How Tina & Mathew Knowles Created The Destiny's Child Gold Mine – Interview". Ebony. נבדק ב-4 במרץ 2010 – via FindArticles.com. {{cite web}}: (עזרה) Academy Hosts Recording Artists' Coalition Meeting, Recording Academy Taraborrelli, J. Randy (2015). Becoming Beyoncé: The Untold Story. United States: Grand Central Publishing. p. 16. ISBN 978-1455516728. "Mathew Knowles Named to Fisk University Board of Trustees". "Mathew Knowles". uh.edu. אורכב מ-המקור ב-2021-05-23. "Beyoncé's dad, Mathew Knowles, diagnosed with breast cancer". www.cbsnews.com (באנגלית). נבדק ב-2021-06-24. "Mathew Knowles' Music World Entertainment Celebrates Its 20th Anniversary". 17 בינואר 2012. {{cite web}}: (עזרה) "Destiny's Child inducted into Billboard All Time Hot 100 Artists". Billboard. 2 באוגוסט 2013. נבדק ב-26 באוקטובר 2014. {{cite web}}: (עזרה) Osorio, Kim (19 באוקטובר 2015). "Exclusive With Mathew Knowles: Does Your Child Have What It Takes To Be Beyonce". Madamenoire.com. אורכב מ-המקור ב-2015-10-20. {{cite web}}: (עזרה) "Executive Turntable: Moves at TuneIn & Coalition Agency, Additions to Tunedly Advisory Board". Billboard. נבדק ב-20 במאי 2018. {{cite news}}: (עזרה) "Mathew Knowles' latest venture involves marijuana farms". Page Six. "Mathew Knowles Is Dropping An Unreleased Destiny's Child 'Girls Tyme' Album". BET.com. נבדק ב-2 בדצמבר 2019. {{cite web}}: (עזרה) "Stream: Mathew Knowles Releases 'Destiny's Child: The Untold Story Presents Girls Tyme' Album & Book - That Grape Juice". thatgrapejuice.net. נבדק ב-2 בדצמבר 2019. {{cite web}}: (עזרה) "Beyoncé's father, Mathew Knowles, to exit the music industry". 28 בפברואר 2021. {{cite web}}: (עזרה) White, Peter (2022-03-17). "Mathew Knowles Sells Music World Entertainment Group To APX Capital, Plots 'King Richard'-Style Biopic As Part Of $275M Film & TV Fund". Deadline (באנגלית). נבדק ב-2022-03-19. Abraham, Mya (2022-03-18). "Mathew Knowles Embarks On His Own 'King Richard' Moment In Hollywood". Vibe (באנגלית). נבדק ב-2022-03-19. "Texas Southern University Establishes the Mathew Knowles Institute". 9 בפברואר 2018. {{cite web}}: (עזרה) "Professor Knowles is Set to Teach at the University of Houston — and Megastar Guests Will Follow". papercitymag.com. 13 באוקטובר 2020. נבדק ב-23 במאי 2021. {{cite web}}: (עזרה) "MATHEW KNOWLES JOINS TEACHING STAFF AT LONDON MUSIC COLLEGE LCCM – AND THERE'S A FULL SCHOLARSHIP NAMED AFTER HIM, TOO". MBW. 16 במרץ 2022. נבדק ב-20 במרץ 2022. {{cite web}}: (עזרה) Perpetua, Matthew (19 בדצמבר 2011). "Beyoncé's Parents Finalize Divorce". Rolling Stone. Wenner Media. נבדק ב-7 בספטמבר 2014. The couple, who married in 1980, filed for divorce back in 2009. {{cite news}}: (עזרה) "Beyonce's Mom & Dad -- Finally Divorced ... for Real This Time". TMZ.com. 19 בדצמבר 2011. נבדק ב-2 באוקטובר 2019. The final decree of divorce was issued last month in a Texas court, and according to documents — obtained by TMZ — Beyonce's mom refiled on August 30. Tina's first swing at the divorce was in November 2009 ... but the matter was dropped in 2010 when they were both no-shows for court. {{cite web}}: (עזרה) "Beyonce's father Mathew Knowles weds former model Gena Charmaine Avery". New York Daily News. "Interview: Mathew Knowles reveals he is battling breast cancer: 'We need men to speak out'". Good Morning America. 2 באוקטובר 2019. {{cite news}}: (עזרה)